# Úradný vestník C 83/2008

| | ISSN 1725-5236 |
| --- | --- |
| Úradný vestník
  Európskej únie | C 83 |
| | |
| Slovenské vydanie | Informácie a oznámenia | Zväzok 512. apríla 2008 |

ISSN 1725-5236

Úradný vestník

Európskej únie

C 83

Slovenské vydanie

Informácie a oznámenia

Zväzok 512. apríla 2008

---

| Číslo oznamu | Obsah | Strana |
| --- | --- | --- |
| | IV   Informácie |
| | INFORMÁCIE INŠTITÚCIÍ A ORGÁNOV EURÓPSKEJ ÚNIE |
| | Komisia |
| 2008/C 083/01 | Úroková miera použitá Európskou centrálnou bankou pri hlavných refinančných operáciách: 4,23 % dňa 1. apríla 2008 — Výmenný kurz eura | 1 |
| 2008/C 083/02 | Stanovisko Poradného výboru pre obmedzujúce postupy a dominantné postavenie prijaté na jeho zasadnutí dňa 15. júna 2007 k predbežnému návrhu rozhodnutia vo veci COMP/38.784 – Wanadoo España/Telefónica — Spravodajca: Spojené kráľovstvo | 2 |
| 2008/C 083/03 | Záverečná správa vyšetrovateľa vo veci COMP/38.784 – Wanadoo España/Telefónica (v súlade s článkami 15 a 16 rozhodnutia Komisie 2001/462/ES, ESUO z 23. mája 2001 o pôsobnosti vyšetrovateľov v niektorých konaniach vo veci hospodárskej súťaže – Ú. v. ES L 162, 19.6.2001, s. 21) | 3 |
| 2008/C 083/04 | Stanovisko Poradného výboru pre obmedzujúce postupy a dominantné postavenie prijaté na jeho 428. zasadnutí dňa 29. júna 2007 k predbežnému návrhu rozhodnutia vo veci COMP/38.784 – Wanadoo España/Telefónica — Spravodajca: Spojené kráľovstvo | 5 |
| 2008/C 083/05 | Zhrnutie rozhodnutia Komisie zo 4. júla 2007, týkajúce sa konania podľa článku 82 Zmluvy o ES (Vec COMP/38.784 – Wanadoo España/Telefónica) | 6 |

Číslo oznamu

Obsah

Strana

IV   Informácie

INFORMÁCIE INŠTITÚCIÍ A ORGÁNOV EURÓPSKEJ ÚNIE

Komisia

2008/C 083/01

Úroková miera použitá Európskou centrálnou bankou pri hlavných refinančných operáciách: 4,23 % dňa 1. apríla 2008 — Výmenný kurz eura

1

2008/C 083/02

Stanovisko Poradného výboru pre obmedzujúce postupy a dominantné postavenie prijaté na jeho zasadnutí dňa 15. júna 2007 k predbežnému návrhu rozhodnutia vo veci COMP/38.784 – Wanadoo España/Telefónica — Spravodajca: Spojené kráľovstvo

2

2008/C 083/03

Záverečná správa vyšetrovateľa vo veci COMP/38.784 – Wanadoo España/Telefónica (v súlade s článkami 15 a 16 rozhodnutia Komisie 2001/462/ES, ESUO z 23. mája 2001 o pôsobnosti vyšetrovateľov v niektorých konaniach vo veci hospodárskej súťaže – Ú. v. ES L 162, 19.6.2001, s. 21)

(v súlade s článkami 15 a 16 rozhodnutia Komisie 2001/462/ES, ESUO z 23. mája 2001 o pôsobnosti vyšetrovateľov v niektorých konaniach vo veci hospodárskej súťaže – Ú. v. ES L 162, 19.6.2001, s. 21)

3

2008/C 083/04

Stanovisko Poradného výboru pre obmedzujúce postupy a dominantné postavenie prijaté na jeho 428. zasadnutí dňa 29. júna 2007 k predbežnému návrhu rozhodnutia vo veci COMP/38.784 – Wanadoo España/Telefónica — Spravodajca: Spojené kráľovstvo

5

2008/C 083/05

Zhrnutie rozhodnutia Komisie zo 4. júla 2007, týkajúce sa konania podľa článku 82 Zmluvy o ES (Vec COMP/38.784 – Wanadoo España/Telefónica)

6

| SK | |
| --- | --- |

SK

---

IV Informácie

INFORMÁCIE INŠTITÚCIÍ A ORGÁNOV EURÓPSKEJ ÚNIE

Komisia

| 2.4.2008 | SK | Úradný vestník Európskej únie | C 83/1 |
| --- | --- | --- | --- |

2.4.2008

SK

Úradný vestník Európskej únie

C 83/1

---

Úroková miera použitá Európskou centrálnou bankou pri hlavných refinančných operáciách (1):

4,23 % dňa 1. apríla 2008

Výmenný kurz eura (2)

1. apríla 2008

(2008/C 83/01)

1 euro=

| | Mena | Výmenný kurz |
| --- | --- | --- |
| USD | Americký dolár | 1,566 |
| JPY | Japonský jen | 157,55 |
| DKK | Dánska koruna | 7,4567 |
| GBP | Britská libra | 0,7888 |
| SEK | Švédska koruna | 9,3945 |
| CHF | Švajčiarsky frank | 1,5737 |
| ISK | Islandská koruna | 120,38 |
| NOK | Nórska koruna | 8,072 |
| BGN | Bulharský lev | 1,9558 |
| CZK | Česká koruna | 25,184 |
| EEK | Estónska koruna | 15,6466 |
| HUF | Maďarský forint | 258,55 |
| LTL | Litovský litas | 3,4528 |
| LVL | Lotyšský lats | 0,698 |
| PLN | Poľský zlotý | 3,5107 |
| RON | Rumunský lei | 3,731 |
| SKK | Slovenská koruna | 32,475 |
| TRY | Turecká líra | 2,0588 |
| AUD | Austrálsky dolár | 1,7215 |
| CAD | Kanadský dolár | 1,6069 |
| HKD | Hongkongský dolár | 12,1953 |
| NZD | Novozélandský dolár | 2,0044 |
| SGD | Singapurský dolár | 2,1602 |
| KRW | Juhokórejský won | 1 541,96 |
| ZAR | Juhoafrický rand | 12,6595 |
| CNY | Čínsky juan | 10,9802 |
| HRK | Chorvátska kuna | 7,2745 |
| IDR | Indonézska rupia | 14 443,22 |
| MYR | Malajzijský ringgit | 5,0026 |
| PHP | Filipínske peso | 64,911 |
| RUB | Ruský rubeľ | 36,951 |
| THB | Thajský baht | 49,31 |
| BRL | Brazílsky real | 2,7452 |
| MXN | Mexické peso | 16,6513 |

Mena

Výmenný kurz

USD

Americký dolár

1,566

JPY

Japonský jen

157,55

DKK

Dánska koruna

7,4567

GBP

Britská libra

0,7888

SEK

Švédska koruna

9,3945

CHF

Švajčiarsky frank

1,5737

ISK

Islandská koruna

120,38

NOK

Nórska koruna

8,072

BGN

Bulharský lev

1,9558

CZK

Česká koruna

25,184

EEK

Estónska koruna

15,6466

HUF

Maďarský forint

258,55

LTL

Litovský litas

3,4528

LVL

Lotyšský lats

0,698

PLN

Poľský zlotý

3,5107

RON

Rumunský lei

3,731

SKK

Slovenská koruna

32,475

TRY

Turecká líra

2,0588

AUD

Austrálsky dolár

1,7215

CAD

Kanadský dolár

1,6069

HKD

Hongkongský dolár

12,1953

NZD

Novozélandský dolár

2,0044

SGD

Singapurský dolár

2,1602

KRW

Juhokórejský won

1 541,96

ZAR

Juhoafrický rand

12,6595

CNY

Čínsky juan

10,9802

HRK

Chorvátska kuna

7,2745

IDR

Indonézska rupia

14 443,22

MYR

Malajzijský ringgit

5,0026

PHP

Filipínske peso

64,911

RUB

Ruský rubeľ

36,951

THB

Thajský baht

49,31

BRL

Brazílsky real

2,7452

MXN

Mexické peso

16,6513

---

(1)

Použitý kurz sa vzťahuje k poslednej operácii vykonanej pred určeným dňom. V prípade, že tender obsahuje variabilný kurz, použije sa kurz medzný.

(2)  Zdroj: referenčný výmenný kurz publikovaný ECB.

---

| 2.4.2008 | SK | Úradný vestník Európskej únie | C 83/2 |
| --- | --- | --- | --- |

2.4.2008

SK

Úradný vestník Európskej únie

C 83/2

---

Stanovisko Poradného výboru pre obmedzujúce postupy a dominantné postavenie prijaté na jeho zasadnutí dňa 15. júna 2007 k predbežnému návrhu rozhodnutia vo veci COMP/38.784 – Wanadoo España/Telefónica

Spravodajca: Spojené kráľovstvo

(2008/C 83/02)

| 1. | Poradný výbor súhlasí so stanoviskom Komisie, podľa ktorého sa za relevantné trhy s výrobkami v Španielsku považuje maloobchodný širokopásmový masový trh a veľkoobchodné masové trhy na vnútroštátnej a regionálnej úrovni. Menšina sa zdržala hlasovania. |
| --- | --- |

1.

Poradný výbor súhlasí so stanoviskom Komisie, podľa ktorého sa za relevantné trhy s výrobkami v Španielsku považuje maloobchodný širokopásmový masový trh a veľkoobchodné masové trhy na vnútroštátnej a regionálnej úrovni. Menšina sa zdržala hlasovania.

| 2. | Poradný výbor súhlasí so stanoviskom Komisie, podľa ktorého spoločnosť Telefónica de España má dominantné postavenie na predmetných trhoch. |
| --- | --- |

2.

Poradný výbor súhlasí so stanoviskom Komisie, podľa ktorého spoločnosť Telefónica de España má dominantné postavenie na predmetných trhoch.

| 3. | Poradný výbor súhlasí s metodikou a údajmi, ktoré Komisia použila na stanovenie existencie stláčania ziskového rozpätia uplatňované spoločnosťou Telefónica, a s použitím iných údajov ako tých, ktoré používa španielsky telekomunikačný úrad CMT (regulačný orgán) vo svojich rozhodnutiach. Menšina sa zdržala hlasovania. |
| --- | --- |

3.

Poradný výbor súhlasí s metodikou a údajmi, ktoré Komisia použila na stanovenie existencie stláčania ziskového rozpätia uplatňované spoločnosťou Telefónica, a s použitím iných údajov ako tých, ktoré používa španielsky telekomunikačný úrad CMT (regulačný orgán) vo svojich rozhodnutiach. Menšina sa zdržala hlasovania.

| 4. | Poradný výbor súhlasí s výpočtami Komisie, na základe ktorých sa stanovilo stláčanie ziskového rozpätia. Menšina sa zdržala hlasovania. |
| --- | --- |

4.

Poradný výbor súhlasí s výpočtami Komisie, na základe ktorých sa stanovilo stláčanie ziskového rozpätia. Menšina sa zdržala hlasovania.

| 5. | Pokiaľ ide o závery Komisie týkajúce sa vplyvu stláčania ziskového rozpätia na hospodársku súťaž a poškodenie spotrebiteľov, poradný výbor súhlasí s a) hodnotením pravdepodobných účinkov, ktoré Komisia uskutočnila, b) hodnotením skutočných účinkov, ktoré Komisia uskutočnila. Menšina vyjadrila svoj nesúhlas, pokiaľ ide o bod b). |
| --- | --- |

5.

Pokiaľ ide o závery Komisie týkajúce sa vplyvu stláčania ziskového rozpätia na hospodársku súťaž a poškodenie spotrebiteľov, poradný výbor súhlasí s a) hodnotením pravdepodobných účinkov, ktoré Komisia uskutočnila, b) hodnotením skutočných účinkov, ktoré Komisia uskutočnila. Menšina vyjadrila svoj nesúhlas, pokiaľ ide o bod b).

| 6. | Poradný výbor súhlasí so stanoviskom Komisie, podľa ktorého a) neexistuje objektívny dôvod pre stláčanie ziskového rozpätia a b) existencia stláčania ziskového rozpätia predstavuje porušenie článku 82 zmluvy. |
| --- | --- |

6.

Poradný výbor súhlasí so stanoviskom Komisie, podľa ktorého a) neexistuje objektívny dôvod pre stláčanie ziskového rozpätia a b) existencia stláčania ziskového rozpätia predstavuje porušenie článku 82 zmluvy.

| 7. | Poradný výbor súhlasí so stanoviskom Komisie, podľa ktorého spoločnosť Telefónica bola autonómna, pokiaľ ide o stanovovanie cien a podľa ktorého rozhodnutia španielskeho telekomunikačného úradu CMT súvisiace so stláčaním ziskového rozpätia neoslobodzujú spoločnosť Telefónica od uplatňovania článku 82. Menšina sa zdržala hlasovania. |
| --- | --- |

7.

Poradný výbor súhlasí so stanoviskom Komisie, podľa ktorého spoločnosť Telefónica bola autonómna, pokiaľ ide o stanovovanie cien a podľa ktorého rozhodnutia španielskeho telekomunikačného úradu CMT súvisiace so stláčaním ziskového rozpätia neoslobodzujú spoločnosť Telefónica od uplatňovania článku 82. Menšina sa zdržala hlasovania.

| 8. | Poradný výbor odporúča, aby sa jeho stanovisko uverejnilo v Úradnom vestníku Európskej únie. |
| --- | --- |

8.

Poradný výbor odporúča, aby sa jeho stanovisko uverejnilo v Úradnom vestníku Európskej únie.

---

| 2.4.2008 | SK | Úradný vestník Európskej únie | C 83/3 |
| --- | --- | --- | --- |

2.4.2008

SK

Úradný vestník Európskej únie

C 83/3

---

Záverečná správa vyšetrovateľa vo veci COMP/38.784 – Wanadoo España/Telefónica

(v súlade s článkami 15 a 16 rozhodnutia Komisie 2001/462/ES, ESUO z 23. mája 2001 o pôsobnosti vyšetrovateľov v niektorých konaniach vo veci hospodárskej súťaže – Ú. v. ES L 162, 19.6.2001, s. 21)

(2008/C 83/03)

Návrh rozhodnutia vyvoláva nasledujúce pripomienky:

Úvod

Predložený prípad vychádza zo sťažnosti podanej spoločnosťou Wanadoo España, S.L. (teraz France Telecom España, S.A., „France Telecom“) proti spoločnosti Telefónica, S.A. („Telefónica“) dňa 11. júla 2003. Po prešetrení sťažnosti a na základe dodatočných informácií Komisia dospela k predbežnému záveru, že Telefónica začala od septembra 2001 praktizovať cenové postupy, ktorými porušila článok 82 Zmluvy o ES, a to stláčanie ziskového rozpätia medzi veľkoobchodnými cenami, ktoré dcérske spoločnosti Telefónica, a to Telefónica de España, S.A.U. („TESAU“), Telefónica Data de España, S.A.U. („TDATA“) a Terra Networks España, S.A („TERRA“) účtujú svojim konkurentom za širokopásmový prístup v Španielsku a maloobchodnými cenami, ktoré účtujú konečným užívateľom.

Vyhlásenie o námietkach a lehota na vyjadrenie

Dňa 20. februára 2006 bolo zaslané vyhlásenie o námietkach („VN“) spoločnostiam Telefónica, TESAU, TDATA a TERRA („strany“) Na základe odôvodnenej žiadosti strán som predĺžila lehotu na odpoveď do 19. mája 2006. Strany riadne odpovedali („odpoveď“) v uvedenej lehote. Nedôverné znenie VN bolo zaslané na vyjadrenie spoločnosti France Telecom.

V priebehu konania som na základe ich žiadosti pripustila ku konaniu niekoľko spoločností a združení podnikov, ktoré sú konkurentmi spoločnosti Telefónica, ako zainteresované tretie strany, konkrétne: Tele2 Telecommunication Services, S.L. („Tele2“), Grupo Corporativo ONO, S.A. („ONO“), Jazz Telecom, S.A. („Jazztel“), a Associación de Empresas Operadoras y de Servicios de Telecomunicaciones („ASTEL“).

Prístup k spisu

Spis Komisie bol sprístupnený formou záznamu na nosiči CD-ROM 21. februára 2006. Dňa 7. apríla 2006 príslušný útvar Komisie doplnil prístup k spisu poskytnutím nových znení niektorých dokumentov, ktoré nemali dôverný charakter.

Dňa 21. apríla 2006 ma Telefónica písomne požiadala o prístup k niektorým ďalším dokumentom zo spisu Komisie. Príslušný útvar Komisie odmietol sprístupniť tieto dokumenty z dôvodu ich dôverného charakteru. Spoločnosť Telefónica namietala, že tieto dokumenty, predovšetkým informácie o nákladoch a obchodoch konkurentov uzatvorených cestou alternatívnych veľkoobchodných ponúk, môžu obsahovať oslobodzujúce dôkazy dôležité pre obhajobu spoločnosti Telefónica. Ja som dospela k názoru, že požadované informácie boli predmetom obchodného tajomstva a neboli nevyhnutné k obhajobe spoločnosti Telefónica, preto som nepovolila zverejnenie týchto dokumentov.

Ústne vypočutie

Ústne vypočutie sa konalo 12. a 13. júna 2006 na žiadosť spoločnosti Telefónica a ďalších zainteresovaných tretích strán. Sťažovateľ, France Telecom, ďalej Jazztel, ONO, a ASTEL sa zúčastnili na vypočutí a predniesli svoje stanoviská.

Opis skutočností

Dňa 11. januára 2007 príslušný útvar Komisie zaslal spoločnosti Telefónica opis skutočností, v ktorom ju informoval o niektorých nových skutočnostiach, ktoré Komisia zamýšľala zahrnúť do možného konečného rozhodnutia. Ďalší prístup k spisu bol poskytnutý vo forme nového nosiča CD-ROM. Spoločnosť Telefónica odpovedala na opis skutočností 12. februára 2007.

Vo svojej odpovedi Telefónica poukázala na niektoré skutočnosti, ktoré pokladala za dôležité z hľadiska práva na svoju obhajobu. Telefónica argumentovala najmä tým, že nedostala príležitosť zmysluplne pripomienkovať niektoré konštatovania uvedené v opise skutočností.

Po preskúmaní príslušných okolností som konštatovala, že príslušný útvar Komisie poskytol na žiadosť spoločnosti Telefónica ďalšie vysvetlenia a kvôli tejto dodatočnej informácii poskytol týždňový odklad. Telefónica nepožadovala žiadne ďalšie objasnenie. Dospela som k názoru, že Telefónica bola riadne informovaná a dostala dostatok príležitostí pripomienkovať konštatovania uvedené v opise skutočností a závery, ktoré z nich Komisia mienila vyvodiť.

Návrh rozhodnutia

V návrhu rozhodnutia Komisia aktualizovala výpočty týkajúce sa stláčania obchodného rozpätia za druhý polrok 2005 a rok 2006, ako sú uvedené v opise skutočností.

Návrh rozhodnutia predložený Komisii obsahuje iba námietky, ku ktorým strany dostali možnosť vyjadriť sa.

Som toho názoru, že práva strán na vypočutie boli v tomto prípade rešpektované.

V Bruseli 15. júna 2007

Karen WILLIAMS

---

| 2.4.2008 | SK | Úradný vestník Európskej únie | C 83/5 |
| --- | --- | --- | --- |

2.4.2008

SK

Úradný vestník Európskej únie

C 83/5

---

Stanovisko Poradného výboru pre obmedzujúce postupy a dominantné postavenie prijaté na jeho 428. zasadnutí dňa 29. júna 2007 k predbežnému návrhu rozhodnutia vo veci COMP/38.784 – Wanadoo España/Telefónica

Spravodajca: Spojené kráľovstvo

(2008/C 83/04)

| 1. | Poradný výbor súhlasí s návrhom Komisie o uložení pokuty. Menšina sa zdržala hlasovania. |
| --- | --- |

1.

Poradný výbor súhlasí s návrhom Komisie o uložení pokuty. Menšina sa zdržala hlasovania.

| 2. | Poradný výbor súhlasí so zaradením tejto pokuty do kategórie „veľmi vážne“. Menšina nesúhlasí. |
| --- | --- |

2.

Poradný výbor súhlasí so zaradením tejto pokuty do kategórie „veľmi vážne“. Menšina nesúhlasí.

| 3. | Poradný výbor súhlasí s návrhom Komisie o znížení pokuty vzhľadom na poľahčujúcu okolnosť, podľa ktorej náklady spoločnosti Telefónica boli predmetom osobitnej odvetvovej regulácie španielskeho telekomunikačného úradu CMT. |
| --- | --- |

3.

Poradný výbor súhlasí s návrhom Komisie o znížení pokuty vzhľadom na poľahčujúcu okolnosť, podľa ktorej náklady spoločnosti Telefónica boli predmetom osobitnej odvetvovej regulácie španielskeho telekomunikačného úradu CMT.

| 4. | Poradný výbor súhlasí s konečnou výškou pokuty. Menšina sa zdržala hlasovania a vyjadrila svoj nesúhlas. |
| --- | --- |

4.

Poradný výbor súhlasí s konečnou výškou pokuty. Menšina sa zdržala hlasovania a vyjadrila svoj nesúhlas.

| 5. | Poradný výbor súhlasí, aby sa jeho stanovisko uverejnilo. |
| --- | --- |

5.

Poradný výbor súhlasí, aby sa jeho stanovisko uverejnilo.

| 6. | Poradný výbor žiada Komisiu, aby zohľadnila všetky ostatné body vznesené počas diskusie. |
| --- | --- |

6.

Poradný výbor žiada Komisiu, aby zohľadnila všetky ostatné body vznesené počas diskusie.

---

| 2.4.2008 | SK | Úradný vestník Európskej únie | C 83/6 |
| --- | --- | --- | --- |

2.4.2008

SK

Úradný vestník Európskej únie

C 83/6

---

Zhrnutie rozhodnutia Komisie

zo 4. júla 2007,

týkajúce sa konania podľa článku 82 Zmluvy o ES

(Vec COMP/38.784 – Wanadoo España/Telefónica)

(Iba španielske znenie je autentické)

(2008/C 83/05)

Dňa 4. júla 2007 Komisia prijala rozhodnutie týkajúce sa konania podľa článku 82 Zmluvy o ES. V súlade s ustanoveniami článku 30 nariadenia Rady (ES) č. 1/2003
   (1)
  Komisia týmto uverejňuje názvy strán a hlavný obsah rozhodnutia, vrátane uložených pokút, so zreteľom na legitímny záujem podnikov týkajúci sa ochrany ich obchodných záujmov. Úplné znenie rozhodnutia, ktoré neobsahuje dôverné informácie, možno nájsť v autentických jazykoch prípadu a v pracovných jazykoch Komisie na internetovej stránke Generálneho riaditeľstva pre hospodársku súťaž:

http://europa.eu.int/comm/competition/index_en.html.

I.   ÚVOD

Rozhodnutím sa spoločnostiam Telefónica S.A. a Telefónica de España S.A.U (zodpovedným spoločne a nerozdielne) ukladá za porušenie článku 82 Zmluvy o ES pokuta vo výške 151 875 000 EUR. Od septembra 2001 do decembra 2006 spoločnosť Telefónica zneužívala dominantné postavenie prostredníctvom neprimeraných cien vo forme stláčania ziskového rozpätia na španielskych trhoch širokopásmového prístupu.

II.   OPIS VECI

1.   Postup

Dňa 11. júla 2003 spoločnosť Wanadoo España predložila Komisii sťažnosť, v ktorej tvrdila, že spoločnosť Telefónica stláčala ziskové rozpätie na španielskych trhoch širokopásmového internetového prístupu. Dňa 20. februára 2006 Komisia zaslala spoločnosti Telefónica vyhlásenie o námietkach, ktorá sa k nemu vyjadrila 19. mája 2006. Ústne vypočutie sa konalo v dňoch 12. – 13. júna 2006. Dňa 11. januára 2007 Komisia zaslala list, ktorý obsahoval doplňujúce faktické informácie, na ktorých sa mal zakladať návrh rozhodnutia. Telefónica na tento list odpovedala dňa 12. februára 2007.

Dňa 29. júna 2007 poradný výbor pre obmedzujúce postupy a dominantné postavenie vydal k návrhu rozhodnutia súhlasné stanovisko.

2.   Súvislosti

Hlavnou technológiou, využívanou v Španielsku na poskytovanie služieb širokopásmového internetového prístupu pre zákazníkov, je ADSL (80 % širokopásmového prístupu na konci roka 2006), ktorá poskytuje prístup prostredníctvom pevnej telefónnej linky. Spoločnosť Telefónica je jediným španielskym telekomunikačným prevádzkovateľom, ktorý vlastní celoštátnu pevnú telefónnu sieť. Spoločnosť rozvinula túto miestnu prístupovú sieť počas dlhého obdobia, v ktorom ju chránili výlučné práva, a počas ktorého bola schopná financovať investičné náklady prostredníctvom monopolných príjmov.

Telefónica kontroluje celý hodnotový reťazec ADSL v Španielsku. Je neekonomické zdvojiť miestnu prístupovú sieť spoločnosti Telefónica. Preto ďalší prevádzkovatelia sietí, ktorí by chceli poskytovať maloobchodné služby v oblasti širokopásmového prístupu, nemajú inú možnosť, ako uzavrieť zmluvu o veľkoobchodných produktoch širokopásmového prístupu, z ktorých sú všetky založené na miestnej prístupovej sieti spoločnosti Telefónica. Vstup na báze veľkoobchodných produktov, ktoré sú založené na alternatívnych technológiách (kábel – modem), nebol možný.

3.   Právne posúdenie

3.1.   Relevantné trhy a dominantné postavenie

Rozhodnutie identifikuje tri relevantné trhy produktov, maloobchodný „masový“ trh širokopásmového prístupu a dva veľkoobchodné trhy širokopásmového prístupu, konkrétne veľkoobchodný trh širokopásmového prístupu na regionálnej úrovni a veľkoobchodný trh širokopásmového prístupu na celoštátnej úrovni.

Vymedzenie veľkoobchodných trhov je založené najmä na vysokých investíciách do rozvinutia siete, ktoré sú potrebné pri prechode z jedného veľkoobchodného produktu na druhý: i) vnútroštátny veľkoobchodný prístup sústreďuje prevádzku v jednom prístupovom bode, a tým umožňuje prevádzkovateľom ponúkať maloobchodné širokopásmové služby bez rozvinutia (alebo nepatrného rozvinutia) siete; ii) regionálny veľkoobchodný prístup si vyžaduje rozvinutie finančne nákladnej siete zahŕňajúcej až 109 regionálnych prístupových bodov.

Telefónica je aj výhradným poskytovateľom veľkoobchodného širokopásmového prístupu tretieho typu, konkrétne uvoľneného prístupu k účastníckemu vedeniu, ktorý na účely tohto rozhodnutia nie je definovaný ako relevantný trh. Vzhľadom na jeho veľmi vysokú investičnú náročnosť, nepredstavuje tento prístup substitučný produkt k uvedeným veľkoobchodným produktom. Okrem toho sa vyskytli značné problémy s jeho účinnou dostupnosťou, čo bolo potvrdené španielskym regulačným orgánom v novembri 2006.

Telefónica má dominantné postavenie na oboch veľkoobchodných trhoch. Má monopol na poskytovanie regionálneho veľkoobchodného prístupu a 80 % podiel na vnútroštátnom veľkoobchodnom trhu. Telefónica mala postavenie, v ktorom využívala rozhodujúci vplyv (stláčanie ziskového rozpätia, všeobecné odklady v poskytovaní uvoľneného prístupu k účastníckemu vedeniu) na dostupnosť konkurenčných vnútroštátnych veľkoobchodných ponúk, (ktoré sú nevyhnutne založené na iných veľkoobchodných ponukách spoločnosti Telefónica).

3.2.   Zneužitie

Od septembra 2001 do decembra 2006 ziskové rozpätie medzi maloobchodnými cenami spoločnosti Telefónica a cenami za veľkoobchodný prístup na regionálnej úrovni na jednej strane, a ziskové rozpätie medzi maloobchodnými cenami a cenami za veľkoobchodný prístup na vnútroštátnej úrovni na druhej strane, nepostačovalo na pokrytie nákladov, ktoré by musel efektívny prevádzkovateľ, ako je spoločnosť Telefónica, vynaložiť s cieľom poskytnúť maloobchodný širokopásmový prístup.

Podľa ustálenej judikatúry spočíva metodika uplatňovaná pri určovaní existencie stláčania ziskového rozpätia v posúdení, či by bola maloobchodná činnosť spoločnosti Telefónica zisková v prípade, ak by spoločnosť musela znášať náklady vo výške vlastných veľkoobchodných cien. Používajú sa dve metódy určenia ziskovosti: tzv. metóda period-by-period (v ktorej sa posudzuje ziskovosť spoločnosti Telefónica za každý finančný rok) a metóda diskontovaných peňažných tokov (discounted cash flows – DCF), ktorú navrhla spoločnosť Telefónica (táto metóda dovoľuje stanovenie cien pod úrovňou nákladov v počiatočnej fáze expandujúceho trhu (2), ale vyžaduje, aby spoločnosť Telefónica dosahovala zisk v období 2001 – 2006). Obidve metódy vedú k rovnakým záverom: spoločnosť Telefónica stláčala ziskové rozpätie od septembra 2001 do decembra 2006.

Podľa spoločnosti Telefónica predstavujú praktiky, ktorých sa rozhodnutie týka, napr. stláčanie ziskového rozpätia, konštruktívne odmietnutie poskytnúť služby, a preto by Komisia mala dokázať, že sú splnené kritériá uplatnené vo veci Oscar Bronner
   (3). Faktické, ekonomické a právne okolnosti v tejto veci sa však podstatne líšia od okolností vo veci Oscar Bronner. Vo veci spoločnosti Telefónica španielske právne predpisy, ktoré sú v súlade s právom Spoločenstva, ukladajú spoločnosti Telefónica povinnosť poskytnúť veľkoobchodný prístup na regionálnej a vnútroštátnej úrovni. Táto povinnosť bola stanovená so zreteľom na podporu hospodárskej súťaže a záujem spotrebiteľov a je výsledkom testu rovnováhy, ktorý uskutočnili verejnoprávne orgány, medzi podnetmi spoločnosti Telefónica a jej konkurentov investovať a inovovať a medzi potrebou podporiť hospodársku súťaž v maloobchode z dlhodobého hľadiska. V žiadnom prípade nešlo v tejto veci o podnet ex ante spoločnosti Telefónica investovať do jej infraštruktúry. Veľkoobchodná sieť spoločnosti Telefónica je vo veľkej miere výsledkom investícií uskutočnených pred nástupom širokopásmových služieb v Španielsku a za okolností, keď mala Telefónica osobitné alebo výlučné práva, ktoré ju chránili pred hospodárskou súťažou.

Spoločnosti Telefónica sa nikdy nebránilo v ukončení stláčania ziskového rozpätia prostredníctvom ponuky nižších veľkoobchodných cien svojim konkurentom. Do 21. decembra 2006 neboli veľkoobchodné ceny spoločnosti Telefónica predmetom žiadnej regulácie a regionálne veľkoobchodné ceny boli regulované len prostredníctvom stanovenia maximálnych cien.

Zneužívanie sa ukončilo po intervencii španielskeho regulačného orgánu v decembri 2006, ktorý znížil veľkoobchodné ceny. Regulačný orgán sa nevyjadril k existencii stláčania ziskového rozpätia v súvislosti s dvoma vnútroštátnymi veľkoobchodnými produktmi spoločnosti Telefónica a jeho posúdenie existencie stláčania ziskového rozpätia, pokiaľ ide o regionálne veľkoobchodné produkty spoločnosti Telefónica, bolo založené na predpovediach spoločnosti Telefónica z októbra 2001, zatiaľ čo Komisia použila efektívne vynaložené náklady v minulosti.

3.3.   Účinky zneužitia

V tomto prípade pravdepodobne došlo k uzatvoreniu trhu, pretože stláčanie ziskového rozpätia ovplyvnilo schopnosť konkurentov spoločnosti Telefónica vstúpiť na relevantný trh a vyvinúť na ňu konkurenčný tlak (4). Stláčanie ziskového rozpätia obmedzilo hospodársku súťaž prostredníctvom spôsobenia neudržateľných strát rovnako efektívnym konkurentom: buď boli nakoniec prinútení opustiť trh, alebo v každom prípade bola obmedzená ich schopnosť investovať a rásť. Napriek tomu, že konkurenčné spoločnosti mohli udržať ceny a marketingové výdavky na takej istej úrovni ako spoločnosť Telefónica, z dlhodobého hľadiska pre ňu nepredstavovali dynamickú konkurenčnú výzvu, čo bolo výsledkom ich pokračujúcich strát. Výsledkom správania spoločnosti Telefónica bolo preto pravdepodobné oddialenie vstupu konkurentov na trh a ich rastu. Správanie spoločnosti Telefónica preto pravdepodobne maximálne oddialilo vstup prevádzkovateľov ADSL na trh na takej úrovni, aby im úspory z rozsahu umožnili investície do vlastnej infraštruktúry a v konečnom dôsledku využitie uvoľneného prístupu k účastníckemu vedeniu.

Bezprostredná škoda, ktorá bola spôsobená spotrebiteľom, bola pravdepodobne značná: je pravdepodobné, že v prípade neexistencie narušenia hospodárskej súťaže zo strany spoločnosti Telefónica, ktorým bolo v tomto prípade stláčanie ziskového rozpätia, by maloobchodný trh širokopásmových služieb zaznamenal dynamickejšiu hospodársku súťaž a priniesol by spotrebiteľom väčšie výhody vo forme nižších cien, väčšieho výberu a inovácií.

Stláčanie ziskového rozpätia malo konkrétne účinky spočívajúce v uzatváraní maloobchodného trhu a nepriaznivý vplyv pre konečných užívateľov. Z dôvodu stláčania ziskového rozpätia sú španielske maloobchodné ceny medzi najvyššími (ak nie najvyššie) v štátoch EÚ-15 a miera penetrácie širokopásmového prístupu je nižšia ako priemer v štátoch EÚ-15. Neexistujú žiadne faktory na strane dopytu alebo ponuky, ktoré by primerane zdôvodnili vysokú úroveň španielskych maloobchodných cien. Z toho vyplýva, že správanie spoločnosti Telefónica značne poškodilo spotrebiteľov.

4.   Pokuty

Správanie spoločnosti Telefónica bolo úmyselné. Údaje spoločnosti Telefónica svedčia o tom, že spoločnosť si nemohla neuvedomovať, že zaznamenáva straty v maloobchodnej činnosti. So zreteľom na ceny za regionálny veľkoobchodný prístup, aj za priaznivého predpokladu, že spoločnosť Telefónica mohla od začiatku veriť, že španielsky regulačný rámec bol založený na realistických odhadoch, si veľmi skoro musela, alebo mala uvedomiť, že údaje o skutočných nákladoch nezodpovedajú odhadom. Aj pri posudzovaní veci z najpriaznivejšieho uhla pohľadu na spoločnosť sa skutočnosť, že spoločnosť Telefónica sa napriek nahromadeným skutočným údajom naďalej opierala o odhady a kalkulácie zo strany španielskeho telekomunikačného úradu CMT, považuje – prinajmenšom – za závažne nedbanlivé správanie. Ak je to vôbec relevantné, regulačný zásah ex ante v súvislosti s regionálnym veľkoobchodným produktom sa môže považovať za poľahčujúcu okolnosť. Preto by sa spoločnosti Telefónica mala uložiť pokuta.

Výška pokuty sa stanovila vzhľadom na závažnosť a dĺžku trvania porušenia práva.

4.1.   Závažnosť

Závažnosť porušenia práva je vymedzená charakterom a vplyvom zneužitia, ako aj veľkosťou relevantného geografického trhu.

4.1.1.   Charakter porušenia práva

Správanie spoločnosti Telefónica predstavuje zrejmé zneužitie dominantného postavenia podniku vlastniaceho úplný monopol, pre ktoré už existuje niekoľko precedensov. Najmä rozhodnutie vo veci Deutsche Telekom ozrejmilo podmienky uplatňovania článku 82 Dohody o ES na hospodársku činnosť, ktorá je predmetom osobitnej odvetvovej regulácie ex ante. Takéto zneužitie je možné kvalifikovať ako veľmi závažné porušenie práva podľa usmernení Komisie o pokutách, ktoré sa uplatňujú na príslušné časové obdobie.

Ako Komisia naznačila vo veci Deutsche Telekom, tento typ zneužitia zo strany spoločnosti Telefónica ohrozuje cieľ dosiahnuť vnútorný trh pre telekomunikačné siete a služby v celej EÚ s nenarušenou hospodárskou súťažou a určite sa môže považovať za veľmi závažné porušenie práva (5). Komisia vtedy nekvalifikovala zneužitie zo strany spoločnosti Deutsche Telekom ako veľmi závažné porušenie práva z viacerých dôvodov, z ktorých sa žiaden neuplatňuje v tomto prípade.

4.1.2.   Vplyv porušenia práva

Pri stanovovaní závažnosti porušenia práva Komisia zohľadnila skutočnosť, že relevantné trhy v tomto rozhodnutí sú trhmi s veľkým hospodárskym významom a zohrávajú kľúčovú úlohu v rozvoji informačnej spoločnosti. Širokopásmové spojenia sú predpokladom poskytovania veľkého výberu komerčných a verejných služieb on line pre konečných spotrebiteľov.

Ako bolo vysvetlené v bode 3.3, správanie spoločnosti Telefónica obmedzilo schopnosť konkurenčných prevádzkovateľov ADSL udržateľne rásť na maloobchodnom trhu a značne poškodilo spotrebiteľov.

4.1.3.   Veľkosť relevantného geografického trhu

Relevantným geografickým trhom je Španielsko. Skutočnosť, že zneužitie bolo obmedzené na jediný členský štát, nemení nič na zistení, že porušenie práva sa považuje za veľmi závažné, pretože posúdenie závažnosti porušenie práva sa musí uskutočniť vo svetle všetkých okolností prípadu. V telekomunikačnom odvetví sú prípady stláčania ziskového rozpätia obmedzené na jeden členský štát (geografický priestor siete dotknutej strany), ale bránia novým účastníkom z iných členských štátov vstúpiť na rýchlo sa rozvíjajúci trh.

4.1.4.   Závery týkajúce sa závažnosti

So zreteľom na uvedené sa porušenie práva musí hodnotiť celkovo ako veľmi závažné, hoci nebolo rovnako závažné počas celého obdobia.

Základná suma pokuty zohľadňuje skutočnosť, že závažnosť zneužitia zo strany spoločnosti Telefónica sa počas príslušného obdobia vyjasnila, najmä po prijatí rozhodnutia týkajúceho sa spoločnosti Deutsche Telekom.

4.2.   Dĺžka trvania porušenia práva

Porušovanie práva v tejto veci trvalo od septembra 2001 do decembra 2006, t. j. päť rokov a štyri mesiace, čo je podľa usmernení Komisie o pokutách dlhotrvajúcim zneužívaním.

4.3.   Poľahčujúce okolnosti

Na základe všetkých dostupných dôkazov Komisia usudzuje, že v tejto veci existujú určité poľahčujúce okolnosti, pokiaľ ide o časť predmetného obdobia, pretože niektoré poplatky uplatňované spoločnosťou Telefónica boli predmetom osobitnej odvetvovej regulácie. Podobne ako v prípade Deutsche Telekom, v ktorom sa skutočnosť, že maloobchodné a veľkoobchodné ceny spoločnosti Deutsche Telekom boli predmetom osobitnej odvetvovej regulácie, považovala za poľahčujúcu okolnosť a uplatnilo sa 10 % zníženie, sa aj v tomto prípade uplatňuje 10 % zníženie, hoci mala spoločnosť Telefónica väčšie pole pôsobnosti pri určovaní svojich cien.

So zreteľom na všetky posudzované aspekty je výška pokuty 151 875 000 EUR. Táto pokuta sa ukladá spoločne a nerozdielne spoločnosti Telefónica S.A. a jej dcérskej spoločnosti Telefónica de España S.A.U.

---

(1)  Ú. v. EÚ L 1, 4.1.2003, s. 1.

(2)  Metóda DCF zohľadňuje napr. efekty učenia sa a úspory z rozsahu, ktoré sú charakteristické pre rýchlo rozvíjajúce sa trhy, ktorým je aj uvedený trh.

(3)  Vec C-7/97 Oscar Bronner, Zb. 1998, s. I-7791 („Oscar Bronner“), body 43 až 46.

(4)  Vymedzenie účinkov uzatvárania trhu neznamená, že konkurenti sú nútení opustiť trh: je postačujúce, ak sú konkurenti v nevýhode a následne sa menej agresívne zúčastňujú na hospodárskej súťaži.

(5)  Pozri Deutsche Telekom, body 203 až 204.

---